ໂຊມາເລຍ ປະກາດ ຕັ້ງຄ່າຫົວ ບັນດາຜູ້ນຳ ກຸ່ມຫົວຮຸນແຮງ Al-Shabab 11 ຄົນ
ລັດຖະບານ​ໂຊ​ມາ​ເລຍ ​​ຕັ້ງ​ຄ່າ​ຫົວ​ ໃຫ້ບັນດາຜູ້ນຳ ກຸ່ມ al-Shabab 11 ຄົນ ຮວມເປັນເງິນ ຫຼາຍຮ້ອຍພັນໂດລາ ໃນການຈັບເປັນ ຫລືຕາຍ.
ລັດຖະບານໂຊມາເລຍ ໄດ້ຕັ້ງຄ່າຫົວບັນດາຜູ້ນຳກຸ່ມ al- Shabab 11 ຄົນ ຮວມທັງຜູ້ນຳສູງສຸດທາງດ້ານທະຫານຂອງ ກຸ່ມຫົວຮຸນແຮງດັ່ງກ່າວ ແລະຜູ້ບົງການທີ່ມີການກ່າວຫາວາງ ແຜນສັງຫານໝູ່ໃນເຄນຢາ ເມື່ອອາທິດແລ້ວນີ້ ຄ່າຫົວ ທີ່ໄດ້ປະກາດໃນວັນພະຫັດວານນີ້ ແມ່ນຮວມທັງລາງ ວັນ 250,000 ໂດລາ ໃນການຈັບໂຕ ຫົວໜ້າກຸ່ມ al-Shabab ທ້າວ Ahmed Omar Abu Ubyed ແລະລາງວັນລະຫວ່າງ 100,000 ໂດລາ ຫາ 150,000 ໂດລາ ສຳ ຫລັບພວກຜູ້ນຳ ຄົນສຳຄັນຂອງກຸ່ມຫົວຮຸນແຮງດັ່ງກ່າວອີກ 10 ຄົນ ໂຄສົກລັດຖະບານ ທ່ານ Ridwan Haji Abdiwali ກ່າວຕໍ່ວີໂອເອ ພະແນກ ພາສາໂຊມາ ເລຍວ່າ ຮວມຢູ່ໃນຜູ້ຕ້ອງການໂຕຫຼາຍທີ່ສຸດ ກໍແມ່ນທ້າວ Mohamed Mohamud ທີ່ຖືກ ກ່າວຫາວາງແຜນການໂຈມຕີຢູ່ມະຫາວິທະຍາໄລ Garissa ໃນປະເທດເຄນຢາ ການ ໂຈມຕີດັ່ງກ່າວ ເຮັດໃຫ້ມີຜູ້ເສຍຊີວິດ 148 ຄົນ ແລະອີກຫຼາຍສິບຄົນໄດ້ຮັບບາດເຈັບ ໂຄສົກກ່າວວ່າ ລາງວັນເຫຼົ່ານີ້ແມ່ນເພື່ອຈັບໂຕພວກຫົວຮຸນແຮງ “ຫລືຂໍ້ມູນໃດໆທີ່ນຳໄປ ສູ່ການຈັບເປັນຫລືຕາຍພວກກ່ຽວ ” ເຄນຢາ ໄດ້ສະເໜີໃຫ້ລາງວັນໄປແລ້ວ ຫລາຍກວ່າ 200,000 ໂດລາ ສຳຫຼັບ ທ້າວ Mohamud ທີ່ຮູ້ກັນໃນອີກຊື່ນຶ່ງວ່າ Dulyadeyn ອີງຕາມສະຫະປະຊາຊາດແລ້ວ ລາຍໄດ້ສະເລ່ຍປະຈຳປີຂອງແຕ່ລະຄົນຢູ່ໃນໂຊມາເລຍ ໃນປີ 2012 ແມ່ນປະມານ 120 ໂດລາ